
Se confirmă. Pandemia Covid a fost un experiment global 


Un studiu exploziv al unor reputați cercetători japonezi a demonstrat că 
variantele virusului Covid au fost și ele create în laborator. Oamenii de știință au 
reușit să demonstreze că mutaţiile SARS-Cov-2 sunt non-sinonime, ceea ce 
înseamnă că niciuna dintre ele nu a apărut ca urmare a mutațţiilor aleatorii din 
natură. Aceștia mai arată că, în lumina noilor descoperiri, întreaga pandemie ar 
trebui reconsiderată, conturându-se ipoteza unui experiment bine pus la punct. 


studiu amplu al cercetătorilor japonezi Atsush Tanaka, de la Osaka Medical and 
Pharmaceutical University, și Takayuki Miyazawa, de la Kyoto University, a reușit să 
arunce în aer toate ipotezele oficiale ale pandemiei Covid-19. 


Studiul, intitulat “Procesele evolutive nenaturale ale variantelor SARS-CoV-2 și 
posibilitatea selecţiei naturale deliberate”, a demonstrat că toate variantele Covid-19 au 
fost produse în mod artificial, demontându-se teoria mutațţiilor naturale. Astfel, 
cercetătorii arată că, în ultimii trei ani, sindromul respirator acut sever coronavirus 2 
(SARS-Cov-2) a provocat în mod repetat pandemii, generând diverse variante mutante, 
de la Alpha la Omicron. 


"În acest studiu, ne-am propus să clarificăm procesele evolutive care duc la formarea 
variantelor SARS-Cov-2 Omicron, concentrându-ne pe variantele Omicron cu multe 
mutații de aminoacizi în proteina spike printre izolatele SARS-Cov-2. Pentru a determina 
ordinea mutațţiilor care duc la formarea variantelor SARS-Cov-2 Omicron, am comparat 
secvențele de izolate Omicron BA.1, 141 BA.1.1 și izolate BA.2 și am încercat să 
clarificăm procesele evolutive ale variantelor SARS-Cov-2 Omicron, inclusiv ordinea 
mutaţiilor care duc la formarea lor și apariția recombinării omoloage. Ca urmare, am 
ajuns la concluzia că formarea unei părți a izolatelor Omicron BA.1, BA.1.1 și BA.2 nua 
fost produsul evoluţiei genomului, așa cum se observă în mod obișnuit în natură, cum ar 
fi acumularea de mutații”, precizează autorii studiului. 


Mai mult, studiul a 35 de izolate recombinante ale variantelor Omicron BA.1 și BA.2 a 
confirmat că variantele Omicron erau deja prezente în 2020. Analiza a arătat că variantele 
Omicron au fost formate printr-un mecanism complet nou, care nu poate fi explicat de 
biologia anterioară, fapt ce determină o reconsiderare a pandemiei SARS-Cov-2, susțin 
cercetătorii japonezi. 


Experiment global 


Autorii studiului refuză să concluzioneze că acești viruși au fost sintetizaţi și distribuiți 
artificial și cu rea intenţie, însă aceștia insistă asupra faptului că SARS-Cov-2 a suferit 


mutații de neconceput bazate pe mecanismele convenționale de mutație a coronavirusului 
și speră că posibilitatea de creaţie artificială este inclusă în serios în discuţiile privind 
formarea variantelor SARS-Cov-2. “Analiza noastră concluzionează că variantele Omicron 
au fost formate de un mecanism complet nou, care nu poate fi explicat prin biologia 
anterioară. Dacă tulpina epidemică SARS-Cov-2 este un virus cu mutații artificiale și dacă 
dezastrul corona (corona hoopla) a fost un experiment global bine conceput în inocularea 
umană și un experiment social, proiectarea acestui experiment și natura virusului utilizat 
face probabil ca acest experiment (corona hoopla) să fie un experiment preliminar”, 
atenționează cercetătorii japonezi. 


Reaccelerarea virusului 


Pe parcursul celor trei ani, din 2019 până în 2022, SARS-Cov-2 a fost reaccelerat de noi 
variante apărute peste câteva luni în diferite regiuni geografice și diseminate în întreaga 
lume, pentru a induce pandemia în mod repetat, susțin Atsushi Tanaka și Takayuki 
Miyazawa. În stadiul incipient al primei pandemii, cea mai importantă mutație a SARS- 
Cov-2 a fost cea non-sinonimă, mutaţia D614G în proteina S. Această mutație, care nu a 
fost prezentă în descendența ancestrală care a cauzat focarul Wuhan, a devenit rapid 
dominantă la nivel mondial. 


La scurt timp, a apărut varianta Alpha, caracterizată prin 17 mutații unice care conţin 
zece diferențe de aminoacizi în proteina S, fiind detectată pentru prima dată în sud-estul 
Angliei, la sfârșitul lunii septembrie 2020, și devenind dominantă ulterior în majoritatea 
țărilor europene. Tot în 2020, în octombrie, a fost identificată varianta Beta, în Africa de 
Sud, iar în decembrie, varianta Gamma, în Brazilia. În februarie 2021, a fost identificată 
varianta Delta, în India, iar varianta Lambda a apărut în august 2020 în Peru, dar a fost 
anunţată de OMS abia în iunie 2021. În final, în noiembrie 2021, a apărut varianta 
Omicron, în Africa de Sud, care a devenit predominantă la nivel mondial, se precizează în 
studiul cercetătorilor japonezi. 


